Document ID: 31975R0037

ΚΑΝΟΝΙΣΜΟΣ (ΕΟΚ) αριθ. 37/75 ΤΗΣ ΕΠΙΤΡΟΠΗΣ της 8ης Ιανουαρίου 1975 περί τροποποιήσεως του παραρτήματος του κανονισμού (ΕΟΚ) αριθ. 1098/68 περί καθορισμού των λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1) όπως τροποποιήθηκε τελευταία από τον κανονισμό (ΕΟΚ) αριθ. 662/74(2) και ιδίως το άρθρο 17 παράγραφος 4,
Εκτιμώντας:
ότι το παράρτημα του κανονισμού (ΕΟΚ) αριθ. 1098/68 της Επιτροπής, της 27ης Ιουλίου 1968, περί καθορισμού των λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από την πράξη προσχωρήσεως(4), καθορίζει τις ζώνες προορισμού, οι οποίες είναι δυνατόν να λαμβάνονται υπόψη κατά τον καθορισμό των επιστροφών κατά την εξαγωγή-
ότι έχει αποδειχθεί ότι ο προσδιορισμός της ζώνης Ε πρέπει να συμπληρωθεί με την προσθήκη του Πόρτο Ρίκο, λόγω του τελωνειακού καθεστώτος του-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 1098/68, ο προσδιορισμός της ζώνης Ε αντικαθίσταται με τον εξής προσδιορισμό:
"Εδάφη των Ηνωμένων Πολιτειών της Αμερικής ευρισκόμενα στην αμερικανική ήπειρο, νήσοι Χαβάη και Πόρτο Ρίκο."
Άρθρο 2
Ο παρών κανονισμός αρχίζει να ισχύει από τη δημοσίευσή του στη Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 8 Ιανουαρίου 1975.

Labels: 3
18
17
19